paragraph_text: Opći je dojam da se kao akademska disciplina komparativna književnost institucionalizirala prije nešto više od jednoga stoljeća. U Hrvatskoj počeci datiraju kad je djelatan bio Vatroslav Jagić. Popularnost i ekspanzija ove discipline nisu uvijek bili povoljni jer je vrlo često bilo nacionalnih predrasuda, a i uvjerenja o nepotrebnosti konstituiranja specijalnog komparatističkog studija.